ลูกตลกตกไม่ไกลต้น

ลูกตลกตกไม่ไกลต้น เป็นภาพยนตร์ไทยที่ออกฉายเมื่อวันที่  14 กันยายน พ.ศ. 2549 เขียนบทภาพยนตร์โดย  บัณฑิต ฤทธิ์ถกล  จำหน่ายโดย  พระนครฟิล์ม กำกับการแสดงโดย วรวิทย์ ผ่องอินทรีย์, โสภณ นิ่มอนงค์, วรวุฒิ ชวนอยู่, ปฏิภาณ คณาสานสมบัติ

**เรื่องย่อ**
ณ โรงเรียน 2 โรงเรียน ซึ่งใช้รั้วกลางรวมกัน โรงเรียนหนึ่งเป็นวัดโทรม ๆ ส่วนโรงเรียนหนึ่งเป็นโรงเรียนเอกชนหรูหรา ความแตกต่างของนักเรียน ครูและผู้ปกครองจึงแตกต่างกันในเรื่องฐานะอย่างชัดเจน
จนกระทั่งเด็กนักเรียนเล็ก ๆ 2 คนซึ่งเป็นเพื่อนกันแต่อยู่กันคนละโรงเรียน กินไอศครีมหยอกล้อกันด้วยความสนุกสนาน แล้วอุบัติเหตุทางอารมณ์ก็เกิดขึ้น เมื่อรุ่นพี่ทั้ง 2 โรงเรียนเข้ามายุ่งด้วย จนเรื่องราวบานปลายไปถึงผู้ปกครองและครูใหญ่ทั้ง 2 โรงเรียนต้องพยายามไกล่เกลี่ยให้ความขัดแย้งลดลงเรื่องก็เหมือนจะจบลงด้วยดี 
แต่จากเรื่องเด็ก ๆ ก็กลับเป็นเรื่องใหญ่โตขึ้นไปอีกเมื่อครูทั้ง 2 โรงเรียนกลับเป็นฝ่ายทะเลาะกันเองจากการที่จะพยายามไกล่เกลี่ยก็กลายเป็นคุยข่มกัน ที่เคยจะจัดงานแข่งขันเพื่อเชื่อมความสัมพันธ์กลับกลายเป็นการแข่งขันกันอย่างเอาเป็นเอาตายเพื่อชัยชนะ การแข่งขันครั้งแรกดำเนินไปท่ามกลางความขัดแย้งของเด็กทั้ง 2 โรงเรียน จนทำให้เกิดอุบัติเหตุระหว่างการแข่งขัน ทำให้นักดนตรีทั้ง 2 โรงเรียนบาดเจ็บ อาจารย์ทั้ง 2 โรงเรียน จึงเรียกเด็ก ๆ ที่ก่อเรื่องมาฝึกดนตรีเพื่อเป็นตัวแทนในการแข่งขันครั้งต่อไป 
ในช่วงเวลาฝึกดนตรีกันนี่เองเด็ก ๆ ได้สนุกสนานร่วมกัน การแข่งขันครั้งที่ 2 จึงเป็นไปด้วยความราบรื่น เป็นการแข่งขันดนตรีที่เปลี่ยนแปลงไปโดยถนัดตา เพราะเด็ก ๆ ของทั้งสองโรงเรียน ร่วมเล่นดนตรีกันด้วยความสนุกสนาน 
การแข่งขันเพื่อชัยชนะจึงกลายเป็นการเชื่อมความสัมพันธ์ไปโดยปริยายด้วยตัวเด็ก ๆ เองส่วนครูใหญ่ทั้ง 2 โรงเรียนเห็นเหตุการณ์กลับกลายเป็นอย่างนี้ก็อายเด็กพากันจับมือและจบความขัดแย้งลง

**นักแสดง**
 รพีภัทร เอกพันธ์กุล รับบทเป็น เจี๊ยว- พิมพ์ชนก พลบูรณ์ (ลูกของจาตุรงค์ มกจ๊ก) รับบทเป็น นาง - กชามาศ พรหมสาขา ณ สกลนคร (ลูกของราตรี วิทวัส) รับบทเป็น แอนนี่- สถาพร เอี่ยมสุข (ลูกของโหน่ง ชะชะช่า) รับบทเป็น กะทิ- พาทิศ พิสิฐกุล รับบทเป็น อ๊อตโต้- ธาริดา อัทธเสรี (ลูกของกลศ อัทธเสรี) รับบทเป็น แซลลี่- ศยามล กลั่นมาลี (ลูกของถั่วแระ เชิญยิ้ม) รับบทเป็น มะเหมี่ยว- ชัญญา ไชยเสนา (ลูกของชูษี เชิญยิ้ม) รับบทเป็น จุ๊บแจง - ภัทร โพธิ์งาม (ลูกของเทพ โพธิ์งาม) รับบทเป็น วิลลี่- ธเนศ ภูผานี (ลูกของสีหนุ่ม เชิญยิ้ม) รับบทเป็น ปีเตอร์- นัฐกานต์ คมขำ (ลูกของกล้วย เชิญยิ้ม) รับบทเป็น แอม- อรวรรณ ปรีดากุล (ลูกของค่อม ชวนชื่น) รับบทเป็น ไอซ์- หรรษา วัธนวงศ์ศิริ (น้องสาวลักขณา วัธนวงส์ศิริ) รับบทเป็น นิว- รัฐบาล วิทวัส (ลูกของราตรี วิทวัส) รับบทเป็น จ๋อง- วีรวุฒิ ผ่องอินทรกุล (ลูกของโน้ต เชิญยิ้ม) รับบทเป็น  แป๋ง- ศศิประภา ผ่องอินทรกุล (ลูกของโน้ต เชิญยิ้ม) รับบทเป็น  เจนนี่

**นักแสดงร่วมด้วย**
 ดารุณี กฤตบุญญาลัย- จตุพล ชมพูนิช รับบท ผอ.โรงเรียนวัด- ปลาคาร์ฟ เชิญยิ้ม  รับบทเป็น ครูบรรเลง- ราตรี วิทวัส รับบท แม่แอนนี่- วอเตอร์ แวนคัลเคน รับบท ผอ.โรงเรียนนานาชาติ- ดิเรก อมาตยกุล  รับบทเป็น  พ่อของแซลลี่- ถั่วแระ เชิญยิ้ม รับบทเป็น พ่อของมะเหมี่ยว- ศรีหนุ่ม เชิญยิ้ม รับบทเป็น พ่อของคำเฮียง- รอง เค้ามูลคดี รับบทเป็น พ่อของเจี๊ยว- ปทุมวดี โสภาพรรณ รับบทเป็น แม่ของเจี๊ยว- ค่อม ชวนชื่น รับบทเป็น- โน้ต เชิญยิ้ม รับบทเป็น เทศกิจ- ชูศรี เชิญยิ้ม รับบทเป็น คนขับรถสองแถว- วนิดา แสงสุข รับบทเป็น เมียคนขับรถสองแถว- กล้วย เชิญยิ้ม รับบทเป็น คนขับรถตู้- สมเจต พยัฆโส รับบทเป็น - เทพ โพธิ์งาม รับบทเป็น- จาตุรงค์ มกจ๊ก รับบทเป็น พ่อของนาง

**เกร็ดข้อมูล**
 เป็นภาพยนตร์ที่รวมลูกของนักแสดงตลกมาแสดงทั้งสิ้น- นิรันดร์ บุญยรัตพันธุ์ (น้าต๋อย เซมเบ้) ได้รับเชิญในหนังเรื่องนี้ (รับบทเป็นผู้บรรยายการแข่งขันกีฬาสี)

**อ้างอิง**

**แหล่งข้อมูลอื่น**
  ข้อมูลภาพยนตร์เรื่องลูกตลก....ตกไม่ไกลต้น-  ข้อมูลภาพยนตร์เรื่องลูกตลก....ตกไม่ไกลต้น- title=ลูกตลก...ตกไม่ไกลต้น (2006)

หมวดหมู่:ภาพยนตร์ไทย
หมวดหมู่:ภาพยนตร์โดยพระนครฟิลม์
หมวดหมู่:ภาพยนตร์ไทยที่ออกฉายในปี พ.ศ. 2549
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยในคริสต์ทศวรรษ 2000